હેન્ડસેટ નિર્માતા કંપની વનપ્લસે સોમવારે લાંબી રાહ જોયા બાદ પોતાનો ફ્લેગશીપ સ્માર્ટફોન OnePlus 6Tને લોન્ચ કર્યો છે. OnePlus 6T ઘણા બધા પ્રકારે OnePlus 6નો અપગ્રેડ છે. આજે વનપ્લસ 6Tને દિલ્હીમાં લોન્ચ કરવામાં આવશે. આ તો નક્કી જ છે કે ભારતમાં One PLus 6Tનું વેચાણ 1 નવેમ્બરથી એમેઝોન ઇન્ડિયા પર થશે. લોન્ચ ઇવેન્ટ રાત્રે 8:30 વાગ્યે શરૂ થશે. OnePlus 6Tના મુખ્ય ફીચર વિશે વાત કરીએ તો સ્માર્ટફોનમાં સિક્યોરિટી માટે ઇન-ડિસ્પ્લે ફિંગરપ્રિન્ટ સેન્સર, મોટી ડિસ્પ્લે, લો લાઇટ ફોટોગ્રાફી, એન્ડ્રોઇડ 9.0 પાઇ, સ્માર્ટ બૂસ્ટ ઑપ્ટિમાઇઝેશન સહિત ઘણા અન્ય ફીચર્સ ઉપલ્બધ છે. OnePlusએ આ વખતે તેના ફ્લેગશિપ ડિવાઇસમાંથી હેડફોન જેક હટાવી લીધું છે. તેનો અર્થ એ થયો કે હવે યુઝરને સંગીતનો આનંદ માણવા માટે યુએસબી-ટાઇપ સી અથવા બ્લુટુથનો ઉપયોગ કરવો પડશે.